tt nl ru en ru ky tt ky ru ru ky ru ky ky ky ky ru ky ky ky ar ky en ky fa ky ky ky ky ky ky ky ky ky ky ky ky ky ky ky mzn ky ru ky ky ru ru ru ru it ru ru nl en es en en en pl en en en en de sv en fr en de sv de de fr de fr fr fr en sv fr en it fr en en sv ja fr fr de de de fr fr es fr nb fr fr sv de en en fr en en sv ja de fr de de fr fr en es fr nb it fr fr de hbs_cyr bg ru uk hbs_cyr ru ru ru ru hbs_cyr en ru en en sv fr de de fr fr fr sv en fr en ja fr de fr es nb fr de en en sv de de fr en fr it fr de en ru ru ru ru ru
РАМАЗАН НАСЫЙКАТТАРЫ 3 күн – politumma.info
Хельсинкидеги Орусия менен Американын саммити жана андан кийинки жагдайлар тууралуу
Конгантиевдин кылмыш иши токтотулду. Эми эмне болот?
Автор: plumma 25.05.2018 23.05.2018 Блог
Курани Карим менен дос болуу
Курани Карим – Алла Субханахунун калимасы. Аны Жабраил (а.с.) вахий аркылуу Мухаммад (ﷺ)га Алла тарабынан алып келген. Анын тилаваты менен ибадат кылынат.
لاَ يَأْتِيهِ الْبَاطِلُ مِنْ بَيْنِ يَدَيْهِ وَلاَ مِنْ خَلْفِهِ تَنزِيلٌ مِنْ حَكِيمٍ حَمِيدٍ
– «Ага алдынан да, артынан да батыл келбейт. (Т.а. Курани Каримдин эч кайсы жагынан эч бир китеп же күбөлүк келип, аны бекерге чыгара албайт, анткени ал) Хаким жана Хамид (хикмат жана мактоо Ээси) тарабынан түшүрүлгөн».
إِنَّا نَحْنُ نَزَّلْنَا الذِّكْرَ وَإِنَّا لَهُ لَحَافِظُونَ
– «Албетте, Биз силерге Зикирди (эскертме-Куранды) түшүрдүк жана албетте, биз аны Сактоочубуз». [15:9]
Аны менен жандар азыктанат, дилдер бейпилдик табат, адамдар караңгылыктардан нурга чыгышат. Аны менен сүйлөгөн чын сүйлөйт, аны менен өкүм кылган адилеттүүлүк кылат, ага амал кылган ийгиликке жетишет, ага даъват кылган туура жолго баштайт.
Ал мусулмандын жолдошу, даъватчынын куралы. Аны менен дилдер абад, билектер бакубат болот. Аны көтөрүп жүргөн киши тоодой бекем болуп, анын назарында дүйнө арзыбас болуп калат, ар кандай абалда ал ак сөздү сүйлөп, Алланын жолунда лаанаттоочунун лаанатынан коркпогон адамга айланат. Жеңилдигинен желп эткен желге учуп жүргөн нерсе аны менен Алланын назарында Ухуд тоосунан да оорураак болуп калат. Себеби, ал Куранды тилават кылат, тили Куран менен нымдалат, манжалары буга күбө болот. Пайгамбар (ﷺ)дын сахабалары мына ушундай болчу. Алар кудум жандуу Курандай эле. Аны ийине жеткирип тилават кылышар эле, аяттары туурасында пикир жүргүзүшөр эле, ага өздөрү амал кылышар эле, башкаларды даъват кылышар эле, азап аяттарынан калтырап-титиреп коркуп, рахмат аяттарынан дилдери жайнар эле, анын өкүмдөрүнүн хикматына баш ийип, улуулугуна, мужизалыгына хушуъ кылып, көздөрү жашка толор эле. Пайгамбар (ﷺ) кабыл алар замат анын аяттары дилдердин эң тереңинен жай алар эле. Ошондуктан, алар азиз, улуу, бактылуу, ийгиликке жетишүүчүлөр болушту. Пайгамбар (ﷺ)дан ажырап калышкандан кийин да, ал кишинин осуяттарына амал кылып, Куран менен достошууну улантышты. Хафизи Курандар амри маъруф жана нахий мункарда, ар бир жакшы иште эң алдыңкы сапта болуп, Алла жолундагы кыйынчылыктарга биринчи болуп туш келишер эле.
Жалпы мусулмандар үчүн, өзгөчө даъватчылар үчүн Куран жан жолдошко, дилдер кубанычына айлансын. Аларды ар бир жакшылыктарга баштап, бийиктиктерге алып чыксын. Тилават кылыппы, жаттаппы, амал кылыппы, айтор, аны күнү-түнү жанынан алыстатпасын. Мына ошондо алар акылуу түрдө эң жакшы бабалардын эң жакшы муундарына айланышат.
Пайгамбар (ﷺ) айтат: «Силердин эң жакшыңар – Куран үйрөнүп, үйрөткөнүңөр». Бул хадисти Бухарий Усман ибн Аффандан риваят кылган.
«Куран тармагында чебер киши улуу, итааттуу мырзалар менен бирге болот. Куран окууда кыйналганынан туттугуп кала турган киши үчүн эки ажр бар». Бул хадисти Муслим Айша (р.а.)дан риваят кылган.
«Ичинде Курандан эч нерсе болбогон кимсе урандыга айланган үй сыяктуу». Бул хадисти Термизий риваят кылган.
«Куран окугула. Себеби, ал Кыямат күнүндө ээсине шапааткөй болуп келет». Бул хадисти Муслим Абу Умама Бахилийден риваят кылган.
«Куран шафаат кылуучу жана тасдыкталган сакчы. Ким аны өзүнөн алдыга өткөзсө, аны бейишке баштап барат, ким аны өзүнөн артта калтырса, аны тозокко айдап барат». Бул хадисти ибн Хиббан Жабир ибн Абдулладан, Байхакий болсо, Жабирден да, ибн Масъуддан да риваят кылган.
«Албетте, Алла бул Китеп менен бир канча коомдорду көтөрөт, башкаларды болсо төмөндөтөт». Муслим риваяты.
Куран ээсине айтылат: «Дүйнөдө окуганыңдай кылып Куранды кыраат менен оку жана көтөрүл, себеби, сенин даражаң акыркы окуган аятыңдын даражасында болот». Бул хадисти Абу Давуд жана Термизий риваят кылган.
«Куран окугула, ага амал кылгыла, андан жат болбогула, ал туурасында чектен чыкпагыла, аны менен тиричилик өткөрбөгүлө жана байыбагыла». Бул хадисти Ахмад жана Табароний Абдуррахман ибн Шиблден риваят кылган.
«Куран окуй турган момун ширин лимонго окшойт: даамы да ширин, жыты да ширин. Куран окубай турган момун курмага окшойт: даамы ширин, жыты жок. Куран окуй турган мунафык райханга окшойт: жыты ширин, даамы ачуу. Куран окубай турган мунафык заккумга окшойт: даамы да ачуу, жыты да ачуу». Бул хадисти Бухарий менен Муслим Абу Муса ал-Ашъарийден риваят кылган.
«Куранды өзүңөргө байырлатып алгыла. Мухаммаддын жаны Анын колунда болгон затка ант болсун, ал байланган төөдөн да качаган болот». Бул хадисти Бухарий жана Муслим Абу Муса ал-Ашъарийден риваят кылган.
Жогоруда айтып өтүлгөн аяти карима жана хадиси шарифтер Курани Каримдин улуу мартабасын, аны көтөрүп жүргөн кишинин бийик даражасын көрсөтүп берүүдө. Киши Куранды чаң бастырып дубалга илип же жасалга үчүн текчеге тизип койбосо, аны окуп жатса, ага амал кылып жатса, анын аяттары туурасында пикир жүргүзүп жатса, күнү-түнү аны менен достошуп жатса, анда, Куран анын изгилик жолундагы бүтпөс-түгөнбөс таяныч-такаатына айланат. Ушундай болгон соң, урматтуу боордоштор, Курани Карим менен дос болгула, аны тилават кылууга шашылгыла, анын аяттары туурасында пикир жүргүзгүлө, ага амал кылгыла, аны бекем кармагыла. Анткени, муну менен даамыңар таттуу, жытыңар жагымдуу болсун. Муну менен дүйнөдөгү даъватты жаюуда да, ахыреттеги бейиште да алдыңкы катарда болгула. Муну менен силерге карата «оку жана көтөрүл» сөздөрү айтылсын. Мына ушуну менен улуу жеңишке, үлкөн ийгиликке, Алланын ыраазылыгына ылайыктуу болуп табыласыңар.
– «ыймандуу кишилерге (бейиш) сүйүнчүсүн жеткиргин!» [2:223]
« РАМАЗАН НАСЫЙКАТТАРЫ 2-күн
РАМАЗАН НАСЫЙКАТТАРЫ 4-КҮН »
Добавить комментарий Отменить ответ
Ваш e-mail не будет опубликован. Обязательные поля помечены *
один  ×   =  шесть
Zul Hijja1439 - Muharram 1440
Архивы Выберите месяц Август 2018 Июль 2018 Июнь 2018 Май 2018 Апрель 2018 Сентябрь 2017 Август 2017 Июль 2017 Июнь 2017 Март 2017 Ноябрь 2016 Сентябрь 2016 Август 2016 Июль 2016 Июнь 2016 Май 2016 Апрель 2016 Март 2016 Февраль 2016 Январь 2016 Декабрь 2015 Ноябрь 2015 Октябрь 2015 Сентябрь 2015 Июль 2015 Июнь 2015 Май 2015 Апрель 2015 Март 2015 Февраль 2015 Ноябрь 2014 Октябрь 2014 Август 2014 Июль 2014 Июнь 2014 Май 2014 Апрель 2014
© POLITUMMA.INFO - Саясий, аналитикалык сайт
создано с помощью Parabola & WordPress.